Пьотр Вяземски
Роза и кипарис

Превод от руски: Александър Миланов, —

chitanka.info

На графиня М. А. Потоцка

На роза сте подобна вие — мило

цъфтите, с чувство и със красота.

Аз кипарис съм със стебло, унило

от бурята и многото лета.

И споменът за вас у мен живее —

ухае като роза и пламти.

От него радост във душата вее,

със него и скръбта се съкрати.

Ако ви стане тежко, и случайно

погледне черен ден от ясна вис,

да ви закрие моят спомен тайно

подобно сянката на кипарис.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.